
NEWTON ROOM (NIUTONO KAMBARIŲ) ĮRENGIMO IR SU TUO SUSIJUSIŲ PASLAUGŲ SUTARTIS

202___ m._______  d. Nr. 
Visaginas 


Visagino savivaldybės administracija, kodas 188711925, atstovaujama Visagino  savivaldybės administracijos direktoriaus Virginijaus Andriaus Bukausko, veikiančio pagal Visagino savivaldybės administracijos nuostatus, toliau vadinama Užsakovu ir _____________________, įmonės kodas _____________,  atstovaujamas ________________________________, veikiančios pagal __________________________, toliau vadinama Vykdytoju, kartu šioje sutartyje abi šalys bendrai vadinamos Šalimis o kiekvienas atskirai – Šalimi, vadovaudamiesi Visagino savivaldybės administracijos pirkimo rezultatais (____________________), sudarė šią Newton room (Niutono kambarių) įrengimo ir su tuo susijusių paslaugų sutartį (toliau – Sutartis).

1. SUTARTIES OBJEKTAS

1.1. [bookmark: _Hlk160192481]Šia Sutartimi Vykdytojas įsipareigoja Sutartyje numatyta tvarka ir sąlygomis, vadovaujantis technine užduotimi (Sutarties 1 priedas) (toliau – Techninė užduotis) įrengti Visagine Niutono kambarius (NEWTON ROOM) ir suteikti NEWTON personalo parengimo (mokymo) paslaugas (toliau – Paslaugos), o Užsakovas įsipareigoja Sutartyje nustatytomis sąlygomis ir tvarka apmokėti už tinkamai suteiktas Paslaugas. 

2. PASLAUGŲ SUTARTIES KAINA 

2.1. Bendra Sutarties Paslaugų kaina – _____________________ Eur (_______________________eurai, ____ ct) be PVM, PVM ________ Eur (_______ eurai _____ ct). Bendra su tarties kaina su PVM ____________________Eur____ct;
2.2. Ši Sutartis yra fiksuotos kainos Sutartis. Sutarties 2.1. p. nurodyta bendra Sutarties Paslaugų kaina yra esminė Sutarties sąlyga, kuri nebus keičiama visą Sutarties galiojimo laikotarpį, išskyrus Sutarties 2.3. p. numatytą atvejį.
2.3. Sutarties vykdymo laikotarpiu, pasikeitus PVM tarifui, taikomam pagal Sutartį teikiamoms Paslaugoms, Sutarties 2.1. punkte nurodyta kaina gali būti perskaičiuojama ta dalimi, kuria bus pakeistas PVM tarifas. Pasikeitęs PVM tarifas bus taikomas atliktų, tačiau dar neapmokėtų Paslaugų, ir Paslaugų, kurios bus suteiktos po naujo PVM tarifo nustatymo, kainai perskaičiuoti. PVM perskaičiavimas įforminamas papildomu Šalių susitarimu. Pasikeitus bet kokiems kitiems mokesčiams, Sutarties kaina nebus perskaičiuojama.

3. PASLAUGŲ TEIKIMO TERMINAI

3.1. Vykdytojas Paslaugas pradeda teikti ne vėliau, kaip kitą darbo dieną nuo Sutarties įsigaliojimo dienos. Paslaugos pagal šią Sutartį turi būti suteiktos ne vėliau, kaip per 120 kalendorinių dienų nuo sutarties įsigaliojimo dienos. 
3.2. Sutarties 3.1. p. nustatytas Paslaugų teikimo terminas, esant ne nuo Vykdytojo priklausančioms aplinkybėms, gali būti pratęstas vieną kartą ne ilgesniam, nei 30 kalendorinių dienų laikotarpiui, pasirašant papildomą susitarimą (-us) prie Sutarties. 
3.3. Sutartis jos galiojimo laikotarpiu gali būti sustabdyta Šalių susitarimu dėl aplinkybių, nepriklausančių nuo Užsakovo ir Vykdytojo, ir kurių Sutarties Šalys negalėjo numatyti Sutarties pasirašymo metu. Šalis, inicijuojanti Sutarties sustabdymą, kitai Šaliai privalo nurodyti nuo šios Šalies nepriklausančias aplinkybes, atsiradusias Sutarties vykdymo laikotarpiu, ir kurių ši Šalis negalėjo numatyti pasirašant Sutartį.
4. PERDAVIMO, PRIĖMIMO IR ATSISKAITYMO TVARKA

4.1. Paslaugos, suteiktos pagal šią Sutartį visa apimtimi, bus laikomos priimtos pasirašius Paslaugų perdavimo–priėmimo aktą (Sutarties 2 priedas). 
4.2. [bookmark: _Hlk160195467][bookmark: _Hlk160198415]Užsakovas Paslaugų perdavimo–priėmimo aktą per 5 darbo dienas privalo pasirašyti ir grąžinti Vykdytojui, jei Paslaugos pripažįstamos tinkamai suteiktomis. Atsisakius priimti Paslaugas, Užsakovas per 5 darbo dienas privalo pateikti Vykdytojui motyvuotą atsisakymą priimti Paslaugas ir nurodyti taisytinus trūkumus. Jei per šį terminą Užsakovas nepateikia jokių pastabų ir nenurodo, kad jam būtinas papildomas susipažinimo su pateiktais dokumentais terminas, laikoma, kad su suteiktomis Paslaugomis Užsakovas sutinka. Jei Užsakovas nurodo taisytinus trūkumus, Vykdytojas per 3 darbo dienas privalo juos pašalinti ir iš naujo pateikti Užsakovui Paslaugų perdavimo-priėmimo aktą. Vykdytojas perduodamas paslaugas Užsakovui turi detalizuoti objektų, nurodytų Techninės užduoties 3.8 punkte, kainas. Užsakovui pasirašius Paslaugų perdavimo-priėmimo aktą, Vykdytojas per 5 (penkias) darbo dienas pateikia PVM sąskaitą faktūrą, kurioje turi būti nurodytos perduotų objektų kainos, šios Sutarties numeris, pavadinimas ir sudarymo data. 
4.3. Apmokėjimas vykdomas pagal Paslaugų priėmimo – perdavimo aktą bei pateiktą sąskaitą faktūrą. Sąskaitos gali būti išrašytos ir apmokėtos dalimis – už Niutono kambarių įrengimą ir NEWTON personalo parengimą, atitinkamai surašant Paslaugų perdavimo–priėmimo aktus. Apmokėjimas atliekamas per 30 kalendorinių dienų nuo sąskaitos faktūros gavimo dienos.
4.4. Užsakovas numato tiesioginio atsiskaitymo galimybę su Vykdytojo pasiūlyme nurodytais Subtiekėjais tokiomis sąlygomis:
4.5. Sudarius Sutartį, Vykdytojas, ne vėliau negu Sutartis pradedama vykdyti, įsipareigoja Užsakovui raštu pateikti Subtiekėjų pavadinimus, kontaktinius duomenis ir nurodyti jų atstovus. Užsakovas taip pat reikalauja, kad Vykdytojas informuotų apie minėtos informacijos pasikeitimus visu Sutarties vykdymo metu, taip pat apie naujus Subtiekėjus, kuriuos jis ketina pasitelkti vėliau.
4.6. Užsakovas ne vėliau kaip per 3 (tris) darbo dienas nuo Sutarties 5.3.1. punkte nurodytos informacijos gavimo dienos raštu informuoja Subtiekėjus apie tiesioginio atsiskaitymo galimybę.
4.7. Subtiekėjas, norėdamas, kad Užsakovas tiesiogiai atsiskaitytų su juo, pateikia prašymą Užsakovui ir inicijuoja trišalės sutarties tarp jo, Užsakovo ir Vykdytojo sudarymą. Sutartis turi būti sudaryta ne vėliau kaip iki Užsakovo atsiskaitymo su Subtiekėju. Trišalėje sutartyje nurodoma Vykdytojo teisė prieštarauti nepagrįstiems mokėjimams, tiesioginio atsiskaitymo su Subtiekėju tvarka, atsižvelgiant į pirkimo dokumentuose ir subrangos sutartyje nustatytus reikalavimus.
4.8. Subtiekėjus, prieš pateikdamas sąskaitą Užsakovui, turi ją suderinti su Vykdytoju. Suderinimas laikomas tinkamu, kai Subtiekėjo išrašytą sąskaitą raštu patvirtina atsakingas Vykdytojo atstovas, kuris yra nurodytas trišalėje sutartyje. Užsakovo atlikti mokėjimai Subtiekėjui pagal jo pateiktas sąskaitas atitinkamai mažina sumą, kurią Užsakovas turi sumokėti Vykdytojui pagal šios Sutarties sąlygas ir tvarką. Vykdytojas, išrašydamas ir pateikdamas sąskaitas Užsakovui, atitinkamai į jas neįtraukia Subtiekėjo tiesiogiai Užsakovui pateiktų ir Vykdytojo patvirtintų (suderintų) sąskaitų sumų.
4.9. Tiesioginis atsiskaitymas su Subtiekėju neatleidžia Vykdytojo nuo jo prisiimtų įsipareigojimų pagal šią Sutartį. Nepaisant nustatyto galimo tiesioginio atsiskaitymo su Subtiekėju, Vykdytojui Sutartimi numatytos teisės, pareigos ir kiti įsipareigojimai nepereina Subtiekėjui.
4.10. Atsiskaitymai su Subtiekėju atliekami trišalėje sutartyje nustatyta tvarka, atsižvelgiant į Sutartyje nustatytą kainodarą.
4.11. Tiesioginio atsiskaitymo su Subtiekėjais galimybė nekeičia Vykdytojo atsakomybės dėl Sutarties įvykdymo. Jei dėl tiesioginio atsiskaitymo su Subtiekėjais faktiškai nesutampa Vykdytojui ir subrangovams mokėtinos sumos, rizika prieš Užsakovą tenka Vykdytojui ir neatitikimai pašalinami Vykdytojo sąskaita.




5. ŠALIŲ TEISĖS IR PAREIGOS

5.1. Vykdytojas:
5.1.1. įsipareigoja (su)teikti Paslaugas, atitinkančias Sutartyje ir jos prieduose nurodytus reikalavimus;
5.1.2. įsipareigoja nuosekliai vykdyti Sutartį, nustatytu terminu ir sąlygomis teikti Paslaugas, atlikti kitus prisiimtus įsipareigojimus, numatytus Sutartyje ir Techninėje užduotyje, įskaitant ir Paslaugų trūkumų šalinimą. Vykdytojas pasirūpina visa būtina įranga, darbų sauga ir darbo jėga, reikalinga Sutarties vykdymui;
5.1.3. įsipareigoja laikytis visų galiojančių įstatymų ir kitų teisės aktų nuostatų ir užtikrinti, kad Vykdytojas ir jo darbuotojai jų laikytųsi. Vykdytojas garantuoja Užsakovui jo patirtų išlaidų ir (ar) nuostolių atlyginimą, jei Vykdytojas ir (ar) darbuotojai nesilaikytų įstatymų, teisės aktų reikalavimų ir dėl to Užsakovui būtų pateikti kokie nors reikalavimai ar pradėti procesiniai veiksmai prieš Užsakovą;
5.1.4. įsipareigoja užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą;
5.1.5. įsipareigoja per Užsakovo nustatytą protingą terminą savo lėšomis atlyginti visus Užsakovo nuostolius ar žalą, atsiradusią dėl Vykdytojo netinkamo Sutarties įvykdymo arba nevykdymo;
5.1.6. įsipareigoja nutraukus Sutartį dėl Vykdytojo kaltės, atlyginti Užsakovui visus jo patirtus nuostolius, įskaitant, bet neapsiribojant kainų skirtumą, susidarantį Užsakovui įsigyjant trūkstamas Paslaugas iš trečiosios šalies;
5.1.7. įsipareigoja užtikrinti, kad vykdydamas Sutartį nepažeis jokių trečiosios šalies teisių, įskaitant, bet neapsiribojant intelektinės nuosavybės teisėmis, taip pat atlyginti nuostolius Užsakovui, atsiradusius dėl bet kokių reikalavimų, kylančių dėl konfidencialumo pažeidimo, autorinių teisių, patentų, licencijų, brėžinių, modelių, prekių ženklų naudojimo, išskyrus atvejus, kai toks pažeidimas atsiranda dėl Užsakovo kaltės, taip pat sumokėti visus su tuo sietinus mokesčius ir (arba) galimas baudas ne vėliau, kaip per 5 (penkias) darbo dienas nuo Užsakovo pareikalavimo dienos;
5.1.8. įsipareigoja tuo atveju, jeigu Vykdytojo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Vykdytojas Užsakovui įsipareigoja, kad Sutartį vykdys tik tokią teisę turintys asmenys. Užsakovui pareikalavus, Vykdytojas turi pateikti dokumentus, įrodančius, kad Sutartį vykdo tik tokią teisę turintys asmenys;
5.1.9. įsipareigoja Užsakovui raštu paprašius, grąžinti visus iš Užsakovo gautus Sutarčiai vykdyti reikalingus dokumentus;
5.1.10. įsipareigoja operatyviai bei savo sąskaita pašalinti visus pastebėtus teikiamų Paslaugų trūkumus ir netikslumus ir savo kompetencijos ribose išspręsti visus su tuo susijusius klausimus bei problemas;
5.1.11. įsipareigoja tinkamai vykdyti kitus įsipareigojimus, numatytus Sutartyje, jos prieduose ir galiojančiuose Lietuvos Respublikos teisės aktuose;
5.1.12. įsipareigoja neperleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio Užsakovo rašytinio sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento;
5.1.13. [bookmark: _Hlk160183887]įsipareigoja savo sąskaita atlyginti nuostolius Užsakovui ir tretiesiems asmenims, kurie atsirado dėl netinkamo Sutarties vykdymo ar jos nevykdymo;
5.1.14. įsipareigoja atlikus Paslaugas perduoti jas Užsakovui pagal Paslaugų perdavimo–priėmimo aktą; 
5.1.15. Vykdytojas turi teisę gauti apmokėjimą už Paslaugas su sąlyga, kad jis tinkamai vykdo šią Sutartį;
5.1.16. turi teisę reikalauti Užsakovą sumokėti 0,03 procento delspinigius, skaičiuojamus nuo neapmokėtų Paslaugų vertės už kiekvieną kalendorinę dieną, jeigu Užsakovas vėluoja atsiskaityti už tinkamai suteiktas Paslaugas Sutartyje nustatytais terminais ir tvarka; 
5.1.17. turi kitas teises, numatytas Sutartyje ir Lietuvos Respublikos galiojančiuose teisės aktuose.

5.2. Užsakovas: 
5.2.1.  įsipareigoja, Sutartyje nustatytomis sąlygomis ir tvarka, priimti tinkamai ir kokybiškai atliktas Paslaugas ir pasirašyti Paslaugų perdavimo–priėmimo aktą (-us);
5.2.2. įsipareigoja sumokėti Sutarties kainą Sutartyje nustatyta tvarka ir terminais;
5.2.3. įsipareigoja bendradarbiauti, suteikti Vykdytojui visą turimą informaciją ir (ar) dokumentus, būtinus tinkamam Sutarties vykdymui;
5.2.4. įsipareigoja teikti atsakymus į Vykdytojo klausimus, susijusius su Paslaugų teikimu;
5.2.5. įsipareigoja tinkamai vykdyti kitus įsipareigojimus, numatytus Sutartyje, Techninėje užduotyje ir Lietuvos Respublikos galiojančiuose teisės aktuose;
5.2.6. turi teisę reikalauti Vykdytoją sumokėti 0,03 procento delspinigius, skaičiuojamus nuo Sutarties vertės už kiekvieną kalendorinę dieną, jei Vykdytojas nevykdo arba netinkamai vykdo įsipareigojimus pagal Sutartį. Užsakovas turi teisę vienašališkai įskaityti priskaičiuotus delspinigius iš bet kurių Vykdytojui mokėtinų sumų, atlikdamas vienašalį įskaitymą Lietuvos Respublikos civilinio kodekso nustatyta tvarka.
5.2.7. suteikia patikėjimo teise valdomas patalpas, esančias Dūkšto kel.84, Visagine, Niutono kambarių (Newton room) įrengimui ir užtikrins, kad plotas turi pagrindinį apšvietimą, yra/bus prijungtas prie interneto, turi prieigą prie vandens / kanalizacijos ir paskirstytų lizdų / elektros taškų, pastatas įrengtas naujai (grindys, sienos ir lubos puikios kokybės, vieningo dizaino);
5.2.8. Užsakovas, kaip Niutono kambario savininkas po jo įkūrimo, laikysis Newton koncepcijos kriterijų išdėstytų www.newtonroom.com;
5.2.9. Užsakovas sudarys Visaginas Newton room  projekto grupę, kuri užtikrins, kad:
5.2.9.1. Newton koncepcijos kriterijai (nurodyti www.newtonroom.com) būtų nuolat taikomi centro veikloje;
5.2.9.2. Vykdytojas turėtų galimybes įkurto Newton room priežiūrai ir patikrinimams;
5.2.9.3. bus bendraujama su pastato valdytojais dėl saugumo, eksploatavimo, IRT infrastruktūros ir susijusių dalykų;
5.2.9.4. bus bendradarbiaujama su Vykdytoju, organizuojant susitikimus ir patikrinimus;
5.2.9.5. būtų planuojamas Newton room (Niutono kambario) atidarymas bendradarbiaujant su Vykdytoju.
5.3. Šalys įsipareigoja:
5.3.1. jeigu Šalis, vykdydama Sutartį, gavo iš kitos Šalies informaciją, esančią komercine paslaptimi, arba kitokią Šalies pažymėtą grifu „konfidencialu“ informaciją, tai ji neturi teisės suteikti šios informacijos tretiesiems asmenims be kitos Šalies raštiško sutikimo, o pabaigus teikti Paslaugas, Šalys privalo viena kitai grąžinti visą viena iš kitos gautą konfidencialią informaciją;
5.3.2. informuoti viena kitą apie adresų ar kitų juridinių rekvizitų pasikeitimą; 
5.3.3. siekiant mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentaciją, teikti tik elektroniniu formatu, o dokumentaciją, kuri turi būti pasirašoma, pasirašyti elektroniniu parašu. Esant būtinybei dokumentaciją spausdinti, naudoti popierių, kuris atitinka aplinkos apsaugos kriterijus popieriui ir jo gaminiams, nustatytus Tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (2022-12-13 Nr. D1- 401 aktuali redakcija) „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 2 priedo 1 skyriaus 1 punkte.

6.  SUSIRAŠINĖJIMAS

6.1. Visi pranešimai ar kita informacija (toliau – pranešimas) pagal Sutartį turi būti sudaromi raštu. Jie gali būti įteikiami asmeniškai, siunčiami elektroniniu paštu arba registruotu paštu, kiekvienu atveju išsiunčiant Šalių Sutartyje nurodytais adresais. 
6.2. Jei pranešimas siunčiamas elektroniniu paštu, laikoma, kad jį Šalis gavo tą pačią dieną, jei jis buvo išsiųstas darbo dieną iki darbo valandų pabaigos, arba kitą darbo dieną, jei jis buvo išsiųstas nedarbo dieną arba pasibaigus darbo valandoms. Jei pranešimas siunčiamas paštu, laikoma, kad jį adresatas gavo po 5 (penkių) darbo dienų nuo išsiuntimo.
6.3. Pasikeitus Šalių adresams, Šalys privalo per 3 (tris) darbo dienas nuo jų pasikeitimo momento apie tai pranešti viena kitai. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
6.4. Sutarties Šalys susirašinėja lietuvių ir/ar anglų kalba. 

7. NENUGALIMOS JĖGOS APLINKYBĖS

7.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
7.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d.  Lietuvos  Respublikos  Vyriausybės  nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
7.3. Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Vykdytojas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.
7.4. Vykdytojas patvirtina, kad jis nežino apie nenugalimos jėgos aplinkybes (force majeure), kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
7.5. Jeigu Sutarties šalis, kurią paveikė nenugalimos jėgos aplinkybės (force majeure), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar šios Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių (force majeure) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (force majeure), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
7.6. Jei nenugalimos jėgos (force majeure) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Vykdytojui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

8. SUTARTIES GALIOJIMO, PAKEITIMO IR NUTRAUKIMO SĄLYGOS

8.1. Sutartis įsigalioja nuo pasirašymo dienos ir galioja iki visiško Šalių įsipareigojimų pagal Sutartį įvykdymo.
8.2. Jei Sutartis Šalių pasirašoma ne tą pačią dieną, Sutarties įsigaliojimo diena laikoma diena, kai ją pasirašo antroji Šalis.
8.3. Užsakovas bet kada turi teisę vienašališkai nutraukti Sutartį, apie tokį Sutarties nutraukimą pranešdamas Vykdytojui prieš 10 (dešimt) kalendorinių dienų.
8.4. Vykdytojas turi teisę vienašališkai nutraukti Sutartį tik dėl svarbių priežasčių. Tokiu atveju Vykdytojas privalo visiškai atlyginti Užsakovo patirtus nuostolius. Apie tokį Sutarties nutraukimą Vykdytojas raštu praneša Užsakovui prieš 10 (dešimt) kalendorinių dienų.
8.5. Sutartis gali būti nutraukta kitais Lietuvos Respublikos Civilinio kodekso, kitų įstatymų numatytais atvejais.
8.6. Sutartis gali būti keičiama ir (arba) papildoma rašytiniu abiejų Šalių susitarimu, vadovaujantis Viešųjų pirkimų įstatymo 89 straipsnio nuostatomis. Susitarimas nuo jo sudarymo dienos tampa neatskiriama Sutarties dalimi.
8.7. Visi Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data.
8.8. Vykdytojas neturi teisės perduoti savo įsipareigojimų vykdyti trečiajam asmeniui negavęs išankstinio rašytinio Užsakovo sutikimo.
8.9. Sutarties galiojimo pabaiga bus laikomas momentas, kai Vykdytojas perduoda sukurtą koncepciją, aprašytą Techninėje užduotyje (skaitmeniniu formatu), o Užsakovas atliks paskutinį mokėjimą pagal šią Sutartį vykdytojui.

9. INTELEKTINĖS NUOSAVYBĖS TEISĖS IR JŲ SUTEIKIMAS

9.1. Užsakovas pripažįsta, kad Vykdytojas sukūrė Newton koncepciją ir yra intelektinės nuosavybės teisių savininkas pagal Newton prekių ženklus ir (arba) kitų teisių į Newton koncepciją, įskaitant, bet neapsiribojant, prekių ženklus, logotipus ir autorių teises Newton išteklių bazėje, mokymo medžiagą, svetainės turinį, bet kuria kalba, kuria tokia medžiaga yra pagaminta. 
9.2. Prekės ženklas Newton yra registruotas prekės ženklas Norvegijoje ir Europos Sąjungoje. Vykdytojas kaip koncepcijos savininkas yra atsakingas už Newton prekės ženklo kūrimą strateginiu požiūriu. Vykdytojas kaip koncepcijos savininkas taip pat užmezga bendradarbiavimą nacionaliniu ir tarptautiniu lygmenimis. Užsakovas gali užmegzti bendradarbiavimą regioniniu ir nacionaliniu lygmenimis kaip Newton vardą atstovaujanti organizacija (angl. Newton Operational Partner) koordinuodamas, remdamas ir prižiūrėdamas Newton koncepciją Lietuvos Respublikos teritorijoje.
9.3.  Įgyvendinus šią sutartį, Vykdytojas su Užsakovu sudarys Newton atstovavimo susitarimą (angl. Satellite Newton room agreement). Vykdytojas suteiks Užsakovui šios susitarimo galiojimo laikotarpiu ir Lietuvos Respublikoje neišimtinę teisę ir licenciją naudoti Newton vardą ir prekių ženklus, įskaitant Newton logotipą, Vykdytojo logotipą, ir bet kokį su Newton susijusį logotipą, iliustraciją ar skaitmeninį turinį, sukurtą ateityje (toliau – Newton prekių ženklai), skirtą naudoti tik Newton koncepcijai. Šiuo atžvilgiu Newton prekių ženklai Lietuvos Respublikoje turi būti naudojami rinkodarai, bendrai reklamai ir reklamai visomis žiniasklaidos formomis. Tokios teisės sąlyga yra ta, kad bet koks toks naudojimas, taip pat visi su tokiu naudojimu susiję dokumentai, informacija ir medžiaga, turi atitikti Newton išteklių bazėje nustatytus kriterijus ir gaires. 
9.4. Newton koncepcijos apsauga ir prekių ženklų teisės. Jokia šios sutarties nuostata nesuteikia Užsakovui jokių teisių, nuosavybės teisių ar interesų į Newton prekių ženklus, autorių teisių saugomą medžiagą ar kitas intelektinės nuosavybės teises. Vykdytojas pasilieka teisę be apribojimų naudoti visus jam priklausančius ar priklausančius prekių ženklus ir kitas intelektinės nuosavybės teises bet kokiu būdu ir licencijuoti kitus naudoti tokius prekių ženklus ir teises bet kokiu būdu. Užsakovas sutinka niekada nenaudoti ir neregistruoti jokių Vykdytojui priklausančių pavadinimų, prekių ženklų ar kitų intelektinės nuosavybės teisių kaip įmonės pavadinimo, domeno vardo, el. pašto adreso ar kitaip be išankstinio rašytinio Vykdytojo sutikimo. Užsakovas pripažįsta, kad bet koks Newton prekių ženklų naudojimas yra  apdraustas tokio prekių ženklo savininkų naudai.



10. BAIGIAMOSIOS NUOSTATOS

10.1. Iš Užsakovo pusės, už šios Sutarties tinkamą vykdymą, kontrolę bei pakeitimus (jei tokie bus) atsakingas asmuo – _______________________________________.  ;
10.2. [bookmark: _Hlk148088780]Už Sutarties paskelbimą, Sutarties pakeitimų paskelbimą atsakingas - __________________________________________. ;
10.3. Iš Vykdytojo pusės, už šios Sutarties tinkamą vykdymą, kontrolę bei pakeitimus (jei tokie bus) atsakingas asmuo – ____________________________________________.;
10.4. Spausdinta rašytinė Sutartis sudaryta dviem lygiaverčiais egzemplioriais lietuvių ir anglų kalbomis, po vieną egzempliorių (abiem kalbomis) kiekvienai Šaliai. Kilus nesutarimams dėl Sutarties teksto aiškinimo, vadovaujamasi Sutarties tekstu lietuvių kalba;
10.5.  Sutartis (elektroninio dokumento forma) Šalių gali būti pasirašoma kvalifikuotu elektroniniu parašu. Tokiu atveju, Sutartį pasirašančios Šalies atstovo kvalifikuoto elektroninio parašo teisinė galia yra lygiavertė Šalies atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose;
10.6.  Elektroniniu parašu pasirašomas visas elektroninio dokumento turinys ir kiti pasirašomieji elementai, kurie yra neatskiriama Sutarties dalis;
10.7.  Sutarties Šalių kvalifikuotais elektroniniais parašais pasirašyta Sutartis (elektroninis dokumentas) yra laikoma autentiška Sutartimi. Atsižvelgiant į Šalių teisėtus interesus, prireikus gali būti spausdinami kvalifikuotais elektroniniais parašais pasirašytos Sutarties (elektroninio dokumento) nuorašai. Sutarties (elektroninio dokumento) nuorašai rengiami Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“ 38 p. nustatyta tvarka;
10.8.  Pasirašydamos šią Sutartį Šalys patvirtina, kad šią Sutartį perskaitė, joms suprantamas Sutarties turinys ir pasekmės, Šalys Sutartį suprato ir, kaip visiškai atitinkančią jų valią ir ketinimus, pasirašė;
10.9. Vykdydamos šią Sutartį Šalys vadovaujasi geros valios principu. Iškilę ginčai tarp Šalių sprendžiami tarpusavio susitarimu. Tuo atveju, jei tokiu būdu ginčo išspręsti nepavyksta, jis sprendžiamas Lietuvos Respublikos teisės aktų nustatyta tvarka.
10.10. Šiai Sutarčiai taikoma Lietuvos Respublikos teisė.
10.11. Šalys patvirtina, kad:
10.11.1. turi teisę, įgaliojimus pagal Lietuvos Respublikos įstatymus sudaryti ir vykdyti šią Sutartį;
10.11.2. sudarydamos Sutartį neviršijo ir nepažeidė savo kompetencijos;
10.11.3. su visomis Sutarties sąlygomis susipažino iki jos pasirašymo, sąlygų esmę ir prasmę suprato ir su jomis sutinka;
10.12. Sutarties priedai išvardinti Sutarties 11 skyriuje „Sutarties priedai“ yra neatskiriama Sutarties dalis.

11.  SUTARTIES PRIEDAI

11.1. Techninė užduotis, _____ lapai (-ų), 1 priedas;
11.2. Paslaugų perdavimo-priėmimo akto forma, 2 priedas;
11.3. Vykdytojo pasiūlymas, ______ lapai (-ų), 3 priedas.









12. ŠALIŲ ADRESAI, REKVIZITAI IR PARAŠAI

	UŽSAKOVAS:
	VYKDYTOJAS:

	Visagino savivaldybės administracija
kodas 188711925                                                                  
Parko g. 14, Visaginas
tel. +370 386 31551
visaginas@visaginas.lt 

Administracijos direktorius 

Virginijus Andrius Bukauskas
	 



